hu de hu hu hu hu hu hu en hu eo hu hu en hbs_lat hu hu en en hu hu hu hu hu hu hu hu hu hu en hu en hu de de en hu hu hu hu hu hu hu hu hu hu hu hu en
Harmadszor PR Akadémia, idén Sopronban – három téma – három nap – CCO Magazin
Sikeresen lezajlott a III. PR Akadémia. Az idei PR Akadémiának Sopron, a Nyugat-magyarországi Egyetem adott otthont. A három nap alatt három témát jártak körbe az előadók és résztvevők. Lapunk, a CCO Magazin korábban már beszámolt az esemény programjáról.
A Magyar Public Relations Szövetség, a Nyugat-magyarországi Egyetem és a soproni önkormányzat közös rendezésében megszervezett kommunikációs szakmai fórumot Lakatos Zsófia, a Magyar PR Szövetség elnöke nyitotta meg. Megnyitójában kiemelte, hogy “Segítünk az embereknek megérteni egymást.“
Az első napon a közönség által is jól ismert szóvivők, például Kovács Zoltán kormányszóvivő mondták el a szóvivők személyes tapasztalatait. A második napon az üzleti kommunikáció és az etika viszonyáról, összeütközéseiről beszéltek az előadók. Az egyik legkiemelkedőbb előadást ezen a napon – az MPRSZ új örökös tagja – Dr. Rácz Gábor tartotta. A harmadik napon a modern települési kommunikáció aktuális problémáit és megoldásait elemezték az előadók.
Az előadásokat a PR Akadémia hagyományainak megfelelően szabad viták követték, hagyományosan Sárosi Péternek, az MPRSz örökös tagjának vezetésével.
A PR Akadémia főszervezője, Sós Péter János szerint az esemény célja ezúttal is, hogy “a szakmai előadások mellett kötetlen találkozási és hálózatépítési lehetőséget nyújtson a szakmai kezdői – egyetemisták-főiskolások, már dolgozó juniorok – és vezetői között.”
A megnyitón adta át Lakatos Zsófia, az MPRSZ elnöke az elismerést az MPRSZ új örökös tagjainak, Galánfi Csabának és Dr. Rácz Gábornak.
Az elismerés átadásakor Lakatos Zsófia hangsúlyozta, hogy „ A közelmúlt eseményei, pl. a BREXIT megmutatták, hogy a public relations nemcsak jóra, hanem rosszra is használható – és ez a pr-szakemberek nagy felelőssége. Ezért kérek mindenkit, és ez talán a PR Akadémia egyik fontos tanulsága, hogy a szakmánkat lelkiismeretesen, az emberek, a cégek és az intézmények kölcsönös, jobb megértésére használjuk.”
A PR Akadémia története dióhéjban
1995-ben rendeztek először Magyarországon PR Akadémiát. Ez volt a CEPRA, a kelet-európai országok szakembereit vendégül látó Central European Public Relations Academy.
2007-ben rendezte meg először az MPRSZ a csíkszeredai Sapientia Egyetemmel közös nyári pr-egyetemét, ahol azóta is érdeklődés mellett került sor erre a szakmai rendezvényre.
Az MPRSZ erről a következőt nyilatkozta “A Magyar PR Szövetség új elnöksége 2014-ben úgy döntött, hogy a kezdeményezést Magyarországon is érdemes folytatni – ám ezúttal már a legfelsőbb szakmai szinten. Az első nyári PR Akadémiát 2014. július 7. és 9. között rendezte meg a Magyar Public Relations Szövetség, a Pécsi Tudományegyetemmel közösen – mivel új minőséget kívánt teremteni a public relations hazai kommunikációjában.” A hagyomány idén Sopronban folytatódott.
A III. PR Akadémiáról készült fényképeket az MPRSZ biztosította lapunk a CCO Magazin számára.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin